[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "La malfacilaj\u0302oj de kurdaj j\u0302urnalistoj en ilia lukto por libera esprimo"}, {"text_idx": "#000006", "text": "\u201cKurdio\u201d signifas \u201clando de kurdoj\u201d. C\u0302i tiu mapo etendas la koncepton por kovri la pli grandan regionon per iu signifa kurda log\u0302antaro kaj ampleksas partojn de la teritorioj de Irano, Irako, Sirio kaj Turkio. Mapo De Ferhates \u2013 Propra laboro. Vikimedia permesilo, CC BY-SA 3.0."}, {"text_idx": "#000007", "text": "C\u0302i-jare, sennaciaj kurdaj j\u0302urnalistoj tra c\u0302iuj kvar partoj de Kurdio \u2013 kie kurdoj ofte estas izolitaj de la pli grandaj socioj de la landoj en kiuj ili vivas: Turkio, Irako, Sirio kaj Irano \u2013 alfrontas precipe malfacilan situacion pro kreskanta subpremo kaj cenzuro fare de la au\u0306toritatoj."}, {"text_idx": "#000008", "text": "La kurdoj, sennacia etno de c\u0302irkau\u0306 30 milionoj da homoj, havas komunan kulturon, lingvon kaj identecon. Ili batalis por sendependeco dum jarcentoj kaj estas unu el la plej grandaj grupoj de sennaciuloj en la mondo."}, {"text_idx": "#000009", "text": "Male al multaj j\u0302urnalistoj tra la mondo kiuj alfrontas minacojn ligitajn al sia laboro, kurdaj j\u0302urnalistoj alfrontas malsaman specon de defio. Al ili mankas agnoskita nacis\u0302tato propra kaj tiel ili havas neniun politikan rekonon. Kiel rezulto, ili alfrontas signifan opozicion de la distriktoj en kiuj ili log\u0302as, kiuj ofte provas forigi ilian identecon kaj subpremi ilian esprimliberecon."}, {"text_idx": "#000010", "text": "Kurdaj j\u0302urnalistoj ankau\u0306 alfrontas defiojn kiam ili traktas kun kurdaj au\u0306toritatoj kaj partioj en la lokoj kie ili havas gradon de au\u0306tonomio, kiel ekzemple Irako. Lau\u0306 artikolo pri ekstera politiko publikigitan la 22-an de marto 2023:"}, {"text_idx": "#000011", "text": "[Political parties in Kurdistan] restrict freedom of expression within their zones of control, forcibly preventing protests from taking place. Iraqi Kurdish journalists are regularly arrested or otherwise blocked from covering local news; a local watchdog catalogued at least 431 violations last year."}, {"text_idx": "#000012", "text": "[Politikaj partioj en Kurdio] limigas esprimliberecon ene de siaj zonoj de kontrolo, perforte malhelpante la okazigon de protestoj. Irakaj kurdaj j\u0302urnalistoj estas regule arestitaj au\u0306 alie blokitaj en la kovrado de lokaj novaj\u0302oj; loka kontrolorganizo katalogis almenau\u0306 431 malobservojn lastan jaron."}, {"text_idx": "#000013", "text": "La persekutado de kurdaj j\u0302urnalistoj en Turkio"}, {"text_idx": "#000015", "text": "Turkio nuntempe havas la malhonoron esti unu el la dek landoj kiuj havas plej altan nombron da enkarcerigitaj j\u0302urnalistoj en la mondo lau\u0306 raporto de Raportistoj sen limoj [eo] publikigita en decembro 2022. La reg\u0302imo de Erdogan pliigis la subpremadon de kurdaj j\u0302urnalistoj en la kunteksto de la alproksimig\u0302o de lokaj balotoj."}, {"text_idx": "#000016", "text": "La pasintan monaton, almenau\u0306 110 personoj estis arestitaj antau\u0306 la turkaj prezidant-elektoj planitaj por la 14-a de majo, inkluzive de membroj de la por-kurda Demokratia Partio de Popoloj (HDP) kaj de g\u0302ia kun-vicprezidanto, O\u0308zlem Gu\u0308ndu\u0308z."}, {"text_idx": "#000017", "text": "HDP publikigis deklaron la 25-an de aprilo, elstarigante la situacion:"}, {"text_idx": "#000018", "text": "Police operations against the #HDP and civil society organizations"}, {"text_idx": "#000021", "text": "Policaj agadoj kontrau\u0306 HDP kaj organizaj\u0302oj de la civila socio. Deklaro de la niaj proparolantoj pri Eksterlandaj Aferoj."}, {"text_idx": "#000022", "text": "J\u0302urnalistoj laborantaj en la oriento kaj sudoriento de Turkio, kiuj estas c\u0302efe kurdaj, alfrontas pli grandan riskon de torturo kaj malliberigo ol en aliaj partoj de la lando. Ili s\u0302ajnas esti submetitaj al malsamaj reguloj ol siaj kolegoj aliloke."}, {"text_idx": "#000023", "text": "Krome, la plej oftaj akuzoj prezentitaj kontrau\u0306 j\u0302urnalistoj en Turkio estas insultado de la prezidento, disvastigo de propagando kaj insultado de turka identeco. Sekve, j\u0302urnalistoj raportantaj pri la kurda afero en okcidenta Turkio ofte estas akuzataj pri disvastigo de propagando kaj eble alfrontas terorismajn akuzojn."}, {"text_idx": "#000024", "text": "Defioj alfrontataj de kurdaj j\u0302urnalistoj en la kurdistana regiono de Irako"}, {"text_idx": "#000025", "text": "Grupo de kurdoj kiuj festas la falon de la reg\u0302imo de Saddam Hussein faligante lian statuon. Tiu ekrankopio rilatas al okazaj\u0302oj kiuj okazis la 10-an de aprilo 2003. AP Arkiva filmeto, la 21-an de julio 2015. Justa uzo."}, {"text_idx": "#000026", "text": "Ekde la falo de la reg\u0302imo de Saddam Hussein en aprilo 2003, la Kurdistana Regiona Registaro (KRG) g\u0302uis altan gradon da au\u0306tonomio ene de la limoj de la Respubliko de Irako."}, {"text_idx": "#000027", "text": "Malgrau\u0306 havi sian propran parlamenton, ministeriojn, kaj ec\u0302 leg\u0302ojn, la regiono dau\u0306re restas nesekura por sinesprimlibereco por kurdoj. Kurdaj au\u0306toritatoj en la Kurdio-regiono dau\u0306re profitas de malklare skribitaj leg\u0302oj kiuj krimigas kontrau\u0306starajn opiniojn. Tiuj leg\u0302oj estas ofte uzataj por timigi j\u0302urnalistojn, aktivulojn kaj aliajn malkonsentulojn en ejoj kontrolataj de kaj la federacia registaro kaj la KRG, en kelkaj cirkonstancoj, ankau\u0306 por malhelpi ilin esprimi siajn opiniojn kaj raporti pri gravaj aferoj sen timo de reprezalioj de la au\u0306toritatoj."}, {"text_idx": "#000028", "text": "Kurdaj regionaj au\u0306toritatoj ofte utiligas regionajn leg\u0302ojn, inkluzive de la \u201cGazetara Leg\u0302o\u201d kaj la \u201cLeg\u0302o por malhelpi la misuzon de telekomunikada ekipaj\u0302o\u201d, por silentigi j\u0302urnalistojn kaj aktivulojn kiuj ekzercas bazajn rajtojn, kiel ekzemple la rajton kunveni."}, {"text_idx": "#000029", "text": "La \u201cGazetara Leg\u0302o\u201d en la kurda regiono de Irako estis eldonita en 2007 kaj c\u0302efe fokusig\u0302as reguligadon de presitaj gazetoj kaj revuoj, kun neniu specifa mencio de la cifereca amaskomunikilaro. Kiel rezulto, retaj amaskomunikiloj falas en lau\u0306leg\u0302an grizan spacon, kaj au\u0306toritatoj povas uzi aliajn malklare vortigitajn leg\u0302ojn, kiel ekzemple la \u201cLeg\u0302o por malhelpi la misuzon de telekomunikada ekipaj\u0302o\u201d, por puni tiujn kiuj publikigas enhavon kiun ili opinias ke g\u0302i malobservas la nacian sekurecon au\u0306 aliajn leg\u0302ojn."}, {"text_idx": "#000030", "text": "Dum la \u201cGazetara Leg\u0302o\u201d estas fleksebla, g\u0302i malofte estas uzata en la regiono KRG. Kiel rezulto, j\u0302urnalistoj en tiu regiono ne povas fidi je la \u201cGazetara Leg\u0302o\u201d por protekti ilin kiam ili raportas pri sentemaj aferoj. Anstatau\u0306e, ili devas navigi la lau\u0306leg\u0302an grizan spacon c\u0302irkau\u0306 interretaj amaskomunikiloj kaj aliaj leg\u0302oj, kiujn au\u0306toritatoj povas uzi por subpremi ilian laboron."}, {"text_idx": "#000031", "text": "Kurdaj j\u0302urnalistoj ankau\u0306 alfrontas obstaklojn kiam temas pri organizado de protestoj. Lau\u0306 la Kurda Leg\u0302o por Organizado de Protestoj en la Kurdistana Regiono de Irako, c\u0302iuj protestoj devas ricevi skriban permeson de la regiona ministro pri internaj aferoj au\u0306 la loka administra unuo. Se permeso estas neita, manifestaciantoj povas alfronti krimajn akuzojn."}, {"text_idx": "#000032", "text": "Kurdaj j\u0302urnalistoj restas esperplenaj pri pli stabila kaj sekura labormedio kie ili povas ekzerci siajn rajtojn al libera esprimo sen timo de reprezalio au\u0306 persekuto."}, {"text_idx": "#000033", "text": "C\u0302i tiu artikolo venas de GV Advocacy, projekto de Global Voices kun g\u0302ia propra retejo por defendi liberan parolon kaj kontrau\u0306batali cenzuron en Interreto. \u00b7 C\u0302iuj artikoloj"}, {"text_idx": "#000036", "text": "Kiel kurdlingvaj dividoj malhelpas aliron al informoj"}, {"text_idx": "#000038", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000039", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000041", "text": "Kial Trinidado kaj Tobago impostas librojn?"}, {"text_idx": "#000044", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000046", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000047", "text": "Speciala danko al niaj multaj subtenantoj"}]